b"\n_START_ARTICLE_\nImpressora t\xc3\xa8rmica\n_START_PARAGRAPH_\nUna impressora t\xc3\xa8rmica obt\xc3\xa9 la imatge mitjan\xc3\xa7ant l'escalfament de paper sensible a la calor. Aquest \xc3\xa9s un sistema molt emprat en terminals de venda, caixers autom\xc3\xa0tics, per imprimir tiquets o rebuts, o per crear etiquetes._NEWLINE_Tenen l'avantatge de no requerir m\xc3\xa9s manteniment que la substituci\xc3\xb3 del rotlle de paper. \xc3\x89s una tasca senzilla i r\xc3\xa0pida, el que permet emprar aquestes impressores sense necessitat de tenir coneixements especialitzats. El principal inconvenient que tenen \xc3\xa9s el curt per\xc3\xadode de vida de les impressions, que passades poques setmanes es deterioren fins a quedar illegibles perqu\xc3\xa8 desapareix l'impr\xc3\xa8s.\n_START_SECTION_\nPrestacions\n_START_PARAGRAPH_\nLa impressi\xc3\xb3 t\xc3\xa8rmica nom\xc3\xa9s possibilita la impressi\xc3\xb3 en monocrom color negre, i \xc3\xbanicament en els models m\xc3\xa9s recents mitjan\xc3\xa7ant un paper especial addicionalment en vermell o blau. D'altra banda, els costos per c\xc3\xb2pia s\xc3\xb3n molt baixos, ja que no consumeix m\xc3\xa9s que el mateix paper. La velocitat d'impressi\xc3\xb3 en aquest cas es pot mesurar en mm/s, referint-se als mm de rotllo de paper que surten de la impressora. Oscil habitualment entre 100 i 200 mm/s."